Den ukrainsk-ortodokse kirke i Canada

**Den ukrainsk-katolske kirke i Canada** er en autonom ortodoks kirke i Canada, som er under den økumeniske patriarkens overhøyhet. Kirka består av tre eparkier (bispedømmer) og omfatter mesteparten av den ukrainske diasporaen i Canada. Kirkas leder er *[[erkebiskop]]en av [[Winnipeg]] og [[metropolitt]]en av Canada*, Yurij Kalistchuk (siden 2010).

Kirkas tre eparkier er
* Det sentrale eparki, leda av *erkebiskopen av Winnipeg og metropolitten av Canada (til tider supplert av en [[hjelpebiskop]] med tittelen *biskop av Saskatoon*)
* Det østlige eparki, leda av *biskopen av Toronto og Øst-Canada* (til tider supplert av en hjelpebiskop med tittelen *biskop av Montréal*)
* Det vestlige eparki, leda av *biskopen av Edmonton og Vest-Canada* (til tider supplert av en hjelpebiskop med tittelen *biskop av Vancouver*)

I tillegg har [[den ukrainske autokefale ortodokse kirke]] utnevnt en egen *biskop av Toronto, Ohio og hele Canada*. Dette eparkiet er *ikke* i [[kommunion (kirkefellesskap)|kommunion]] med den ukrainsk-ortodokse kirke i Canada.

== Historie ==
[[Ukrainere|Ukrainerne]] som emigrerte til Canada rundt forrige århundreskifte ([[19. århundre|19.]]/[[20. århundre|20.]]&nbsp;årh.) hørte hovedsakelig til to ulike kristne konfesjoner: [[den ukrainsk-katolske kirke]] (Vest-Ukraina) og [[den russisk-ortodokse kirke]] (Øst-Ukraina). Blant begge [[diaspora]]-samfunnene oppstod det etter hvert misnøye med moderkirkene: blant ukrainsk-katolikker fordi den katolske kirke i Canada ikke ville tillate gifte prester; blant de ortodokse fordi [[den ortodokse kirke i Amerika|den russisk-ortodokse kirke i Nord-Amerika]] ikke tillot gudstjenester på [[ukrainsk]]. Kristne fra begge kirker møttes i et felles kirkemøte i [[Saskatoon]] i [[1918]] og bestemte seg der for å grunnlegge *'den ukrainske gresk-ortodokse kirke i Canada*'. Siden ingen av medlemmene var [[biskop|bispeviet]], fikk kirke til slutt hjelp av den [[antiokensk-ortodoks]]e erkebiskopen [[Germanos Shehadi]] i USA, som var villig til å overta ledelsen av den nye kirka.

I årene 1924 til 1946 ble kirka leda av [[John Teodorovych]], som nettopp hadde emigrert fra Ukraina, der han hadde blitt utnevnt til biskop av [[den ukrainske autokefale ortodokse kirke]]. John var blitt leder for [[den ukrainsk-ortodokse kirke i USA]], men besøkte de canadiske menighetene en gang i året. Også den neste lederen, [[Mstyslav Skrypnyk]], var opprinnelig biskop av den ukrainske autokefale ortodokse kirke. Etter hans avgang måtte kirka vende seg til [[den ukrainske autokefale ortodokse kirke i Vest-Europa]] for hjelp, som sendte flere biskoper til Canada. Det østlige eparki ble oppretta i [[1951]], Det vestlige eparki i [[1959]].

Etter forhandlinger med [[den ortodokse kirke i Konstantinopel]] aksepterte kirka i [[1990]] [[den økumeniske patriark]]ens overhøyhet. Kirka ble dermed en [[autonom]] delkirke i Konstaninopel-patriarkatet. Samtidig skifta den navn fra *den ukrainske gresk-ortodokse kirke i Canada* til *den ukrainsk-ortodokse kirke i Canada''. I&nbsp;motsetning til den ukrainske autokefale ortodokse kirke i hjemlandet Ukraina er den canadiske kirka dermed i kommunion med de øvrige ortodokse kirkene.

Den 25. august 2023 oppfordret Metropolitan Hilarion presteskapet til å holde en diskusjon i sine prestegjeld om muligheten for å bytte til den nye julianske kalenderen etter overgangen til kristne kirker i Ukraina. 1. desember 2023 ble det kjent at fra 20. desember 2023 vil UOC i Canada gå over til den nye julianske kalenderen.

## Metropolitter
* Germanos Shehadi [Antioch O C N-Am] (1919&ndash;1924)
* John Teodorovych [UAOC / UOC-USA] (1924&ndash;1946)
* Mstyslav Skrypnyk (1947&ndash;1949)
* Ilarion Ohienko (1951&ndash;1972)
* Michael Khoroshy (1972&ndash;1975)
* Andrew Metiuk (1975&ndash;1985)
* Wasyly Fedak (1985&ndash;2005)
* John Stinka (2005&ndash;2010)
* Yurij Kalistchuk (2010&ndash;)

## Referanser


## Eksterne lenker
*